2000R1362 — FI — 01.01.2005 — 002.002

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

NEUVOSTON ASETUS (EY) N:o 1362/2000,

annettu 29 päivänä kesäkuuta 2000,

Euroopan yhteisön ja Meksikon yhdysvaltojen kauppaa ja kaupan liitännäistoimenpiteitä koskevaan väliaikaiseen sopimukseen liittyvän yhteisneuvoston päätöksen N:o 2/2000 tariffimääräysten täytäntöönpanosta yhteisön puolesta







EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa: (1) Euroopan yhteisön ja Meksikon yhdysvaltojen kauppaa ja kaupan liitännäistoimenpiteitä koskevaan väliaikaiseen sopimukseen liittyvä yhteisneuvosto on päätöksellä N:o 2/2000 päättänyt kyseisen sopimuksen tavarakauppaan liittyvien näkökohtien 1 päivästä heinäkuuta 2000 voimassa olevista täytäntöönpanojärjestelyistä. (2) Päätöksen N:o 2/2000 mukaista tullietuuskohtelua sovelletaan Meksikosta peräisin oleviin tuotteisiin kyseisen päätöksen liitteen III mukaisesti. (3) On tarpeen laatia erityismääräykset tämän tullietuuskohtelun soveltamiseksi yhteisössä. (4) Tariffinalennusten laskemiseksi käytettävät perustariffit on ilmoitettu päätöksessä N:o 2/2000. (5) Samoja laskemismenetelmiä olisi yleensä sovellettava arvotulleihin ja paljoustulleihin sekä yhteisen tullitariffin mukaiseen vähimmäis- ja enimmäistullikohteluun. (6) Päätöksessä N:o 2/2000 säädetään, että tiettyjä Meksikosta peräisin olevia tuotteita voidaan tuoda yhteisöön tariffikiintiöiden sallimissa rajoissa alennetuin tullein tai tullitta. Kyseisessä päätöksessä määritellään näihin tariffitoimenpiteisiin hyväksyttävät tuotteet, niiden määrät ja tullit. Tariffikiintiöitä olisi hallinnoitava yleensä aikajärjestyksen perusteella tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 ( 1 ) 308a—308c artiklan mukaisesti. Joidenkin tuotteiden tariffikiintiö edellyttää erityisten alkuperäsääntöjen noudattamista tietyn jakson ajan. Myös tätä tariffikiintiötä olisi hallinnoitava edellä mainitulla tavalla aikajärjestyksen perusteella. (7) Tässä asetuksessa mainitut yhdistetyn nimikkeistön koodit ovat yhdistetyn nimikkeistön 2000 koodeja sellaisina kuin ne ovat tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetussa neuvoston asetuksessa (ETY) N:o 2658/87 ( 2 ). Yhdistetyn nimikkeistön ja Taric-koodien muutoksien ei pitäisi aiheuttaa muutoksia yhteisön ja Meksikon välisten sopimusten tai muiden asiakirjojen sisältöön. Yksinkertaisuuden vuoksi olisi näin ollen annettava komissiolle mahdollisuus toteuttaa tullikoodeksikomitean avustamana tarvittavat toimenpiteet tämän asetuksen täytäntöön panemiseksi menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY ( 3 ) mukaisesti. (8) Petoksien torjumiseksi olisi määrättävä etuuskohteluun oikeutettu yhteisöön tuonti valvonnan alaiseksi, sekä katsoo seuraavaa: ON ANTANUT TÄMÄN ASETUKSEN:







1 artikla

1. Euroopan yhteisön ja Meksikon kauppaa ja kaupan liitännäistoimenpiteitä koskevaan väliaikaiseen sopimukseen liittyvän yhteisneuvoston päätöksen N:o 2/2000 täytäntöön panemiseksi:

a) Ilmaisulla ”MFN” tarkoitetaan sarakkeessa 3 tai 4 esiintyvää alinta tullia ottaen huomioon kyseisessä sarakkeessa mainitut asetuksen (ETY) N:o 2658/87 liitteen I toisen osan soveltamisajanjaksot. Tämä ei kuitenkaan tarkoita tullia, joka on asetettu sopimuksen 26 artiklan mukaisen tariffikiintiön tai asetuksen (ETY) N:o 2658/87 liitteen 7 mukaisesti.

b) Etuustullin lopullinen määrä pyöristetään alaspäin ensimmäiseen kymmenesosaan, jollei 2 kohdasta muuta johdu.

2. Kun etuustullin laskemistulos on joku seuraavista, etuustullia pidetään täytenä tullivapautuksena:

a) 1 prosentti tai vähemmän arvotullien osalta; tai

b) 0,5 euroa tai vähemmän yksittäistä euromäärää kohden paljoustullien osalta.

3. Silloin kun tullit sisältävät arvotullin ja yhden tai useampia paljoustulleja, etuusalennus rajoittuu arvotulliin, kun päätöksen N:o 2/2000 8 artiklassa niin säädetään. Kun tullit sisältävät arvotullin yhdessä vähimmäis- tai enimmäistullin kanssa, etuusvähennystä sovelletaan myös tähän vähimmäis- tai enimmäistulliin. Kun tullit sisältävät enemmän kuin yhden paljoustullin, etuusalennusta sovelletaan niihin kaikkiin.

2 artikla

1. Tämän asetuksen liitteessä lueteltujen ja Meksikosta peräisin olevien tuotteiden tulleja alennetaan kyseisessä liitteessä määritellylle tasolle ja siinä määriteltyjen tariffikiintiöiden rajoissa, jollei 5 kohdasta muuta johdu.

▼M2

2. Näitä tariffikiintiöitä hallinnoidaan komission asetuksen (ETY) N:o 2454/93 308 a–308 c artiklan mukaisesti. Kyseisen asetuksen 308 c artiklan 2 ja 3 kohtaa ei kuitenkaan sovelleta liitteen järjestysnumeron 09.1871 tariffikiintiöön.

▼B

3. Tämän asetuksen liitteen soveltamisalaan kuuluvien tuotteiden osalta:

a) yhteisneuvoston päätöksen N:o 2/2000 8 artiklan 7 kohdassa mainitulla erityisellä vientiasiakirjalla tarkoitetaan EUR.1-tavaratodistusta tai kyseisen päätöksen 15 artiklan 1 kohdassa tarkoitettua kauppalaskuilmoitusta; ja

b) vapaaseen liikkeeseen luovutusta koskevan hyväksytyn ilmoituksen katsotaan muodostavan kyseisessä säädöksessä tarkoitetun tuontilisenssin.

▼M2

3 a. CN-koodiin 0803 00 19 kuuluvien, Meksikosta peräisin olevien tuoreiden banaanien osalta ei vaadita tuontitodistuksen esittämistä.

▼B

4. Tullinalennukset, joihin liitteessä viitataan, on ilmaistu prosentteina kyseessä oleviin tariffikiintiöihin kuulumattomiin Meksikosta peräisin oleviin tavaroihin tosiasiallisesti sovelletuista tulleista niiden luovutuksesta vapaaseen liikkeeseen ilmoitettaessa.

5. Tämän asetuksen liitteen järjestysnumeron 09.1857 tariffikiintiöön kuuluviin CN-koodin 1704 10 tuotteisiin sovellettava tulli on 6 prosenttia. ►M1 Tämän asetuksen liitteen tilauksen nro 09.1854 tariffikiintiöön kuuluviin CN-koodiin 1604 14 16 kuuluviin tuotteisiin sovellettava tulli on 6 prosenttia. ◄

▼M2

5 a. Tämän asetuksen liitteen järjestysnumeron 09.1873 tariffikiintiöön kuuluviin CN-koodin 1302 20 10 tuotteista kannettava tulli on 2 prosenttia.

5 b. Tämän asetuksen liitteen järjestysnumeron 09.1871 tariffikiintiöön kuuluviin CN-koodin 0803 00 19 tuotteista kannettava tulli on 75 euroa tonnilta.

▼M3

6. Lukuun ottamatta tariffikiintiöitä, jotka koskevat järjestysnumeroita 09.1854, 09.1871, 09.1873 ja 09.1899, tämän asetuksen liitteen tarkoittamat tariffikiintiöt avataan vuosittain kahdentoista kuukauden pituiseksi, 1 päivän heinäkuuta ja 30 päivän kesäkuuta väliseksi ajanjaksoksi. Nämä kiintiöt avataan ensimmäisen kerran 1 päivänä heinäkuuta 2000.

Tariffikiintiöt, jotka koskevat järjestysnumeroita 09.1871 ja 09.1873 avataan 1 päivän toukokuuta 2004 ja 31 päivän joulukuuta 2004 väliseksi ajanjaksoksi ja sen jälkeen kalenterivuosittain 1 päivän tammikuuta ja 31 päivän joulukuuta väliseksi ajanjaksoksi, niin kauan kuin kiintiö on käytettävissä.

▼B

7. Tämän asetuksen liitteessä olevan järjestysnumeron 09.1847 tariffikiintiö avataan viimeisen kerran 1 päivänä heinäkuuta 2007.

8. Avataan vuotuinen 2 500 yksikön tariffikiintiö sopimuksessa määrätyin etuustullein sellaisten CN-koodeihin 8701 20, 8702 ja 8704 luokiteltujen ajoneuvojen osalta, jotka ovat Meksikosta peräisin päätöksen N:o 2/2000 liitteen III lisäyksen IIa 12 huomautuksen 1 kohdassa mainittujen erityisten alkuperäsääntöjen mukaisesti. Tämä tariffikiintiö avataan vuosittain 12 kuukaudeksi 1 päivästä tammikuuta 31 päivään joulukuuta, joulukuuhun 2006 asti. Se avataan ensimmäisen kerran 1 päivästä heinäkuuta 2000 vuotuisen määrän puolikkaan osalta.

Jotta tavarat voitaisiin lukea tähän tariffikiintiöön, EUR.1-tavaratodistuksen 7 kohdassa (Huomautuksia) tai kyseisten tavaroiden kauppalaskuilmoituksessa on mainittava seuraavaa: ”EY—Meksiko-yhteisneuvoston päätöksen N:o 2/2000 liitteen III lisäyksen IIa 12 huomautuksen 1 kohdan mukainen erityinen alkuperäsääntö”.

3 artikla

Tämän asetuksen liitteessä olevan järjestysnumeron 09.1853 tariffikiintiön vuotuista määrää lisätään peräkkäin 500 tonnilla vuodessa 1 päivästä heinäkuuta 2001.

4 artikla

Komissio tekee 5 artiklan 2 kohdassa säädetyn hallintomenettelyn mukaisesti tämän asetuksen liitteeseen yhdistetyn nimikkeistön ja Taric-koodien muutosten vaatimat tai EY—Meksiko-yhteisneuvoston päätöksistä johtuvat tai yhteisön ja Meksikon välisten sopimusten ja pöytäkirjojen tekemisestä tai kirjeenvaihdosta aiheutuvat muutokset ja tekniset mukautukset, sanotun kuitenkaan rajoittamatta 2—3 artiklan soveltamista.

5 artikla

1. Komissiota avustaa tullikoodeksikomitea, jäljempänä ”komitea”.

2. Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä. Päätöksen 1999/468/EY 4 artiklan 3 kohdassa tarkoitettu määräaika vahvistetaan kolmeksi kuukaudeksi.

3. Komitea vahvistaa työjärjestyksensä.

6 artikla

1. Päätöksen N:o 2/2000 mukaisista etuustulleista hyötyvät vapaaseen liikkeeseen luovutetut tuotteet ovat valvonnan alaisia. Komissio päättää jäsenvaltioiden kanssa neuvoteltuaan niistä tuotteista, johon tätä valvontaa sovelletaan.

2. Sovelletaan asetuksen (ETY) N:o 2454/93 308d artiklaa.

3. Jäsenvaltiot ja komissio toimivat läheisessä yhteistyössä varmistaakseen sen, että tätä valvontatoimenpidettä noudatetaan.

7 artikla

Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.

Sitä sovelletaan 1 päivästä heinäkuuta 2000.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE

joka koskee 2 artiklassa tarkoitettuja tuotteita

Yhdistetyn nimikkeistön tulkintasäännöistä huolimatta tuotteiden kuvauksen sanamuodolla ei voida katsoa olevan enempää kuin viitteellinen arvo, koska etuusjärjestelmä on määritelty tämän liitteen yhteydessä CN-koodien soveltamisalan mukaan sellaisina kuin ne ovat tämän asetuksen antamisaikana. Kun ex CN-koodit on annettu, etuusjärjestelmä määritellään CN-koodia ja vastaavaa kuvausta yhdessä soveltamalla.







Järjestysnumero CN-koodi Tavaran kuvaus Vuotuisen tariffikiintiön määrä (nettopaino, jollei toisin mainita) Tariffikiintiö- tulli (% vähennys) 09.1831 0407 00 19 Siipikarjan munat, muut kuin kalkkunan tai hanhenmunat, haudottavaksi tarkoitetut (1) 300 tonnia 50 MFN tai 50 GSP (2) ▼M2 09.1832 0408 11 80 0408 19 81 0408 19 89 0408 91 80 0408 99 80 — munankeltuaiset, kuorettomat linnunmunat: 1 000 tonnia (3) 50 MFN tai 50 GSP (2) 09.1875 0408 11 80 — munankeltuaiset, kuivatut 50 MFN tai 50 GSP (2) 09.1877 0408 19 81 — munankeltuaiset, nestemäiset 50 MFN tai 50 GSP (2) 0408 19 89 — munankeltuaiset, muut 09.1879 0408 91 80 — kuorettomat linnunmunat, kuivatut 50 MFN tai 50 GSP (2) 09.1881 0408 99 80 — kuorettomat linnunmunat, muut 50 MFN tai 50 GSP (2) ▼B 09.1833 0409 00 00 Luonnonhunaja 30 000 tonnia 50 MFN tai 50 GSP (2) 09.1835 ex060310 10 ex060310 20 ex060310 30 ex060310 40 ex060310 50 Leikkokukat, tuoreet, 1 päivästä kesäkuuta 31 päivään lokakuuta 350 tonnia 100 09.1837 ex060310 80 Leikkokukat, tuoreet, 1 päivästä kesäkuuta 31 päivään lokakuuta 400 tonnia 100 09.1839 ex060310 10 ex060310 20 ex060310 30 ex060310 40 ex060310 50 Leikkokukat, tuoreet, 1 päivästä marraskuuta 31 päivään toukokuuta 350 tonnia 100 09.1841 ex060310 80 Leikkokukat, tuoreet, 1 päivästä marraskuuta 31 päivään toukokuuta 400 tonnia 100 09.1843 ex070920 00 Parsa, tuore tai jäähdytetty, 1 päivästä maaliskuuta 30 päivään marraskuuta 600 tonnia 100 09.1845 0710 21 00 Jäädytetyt herneet 500 tonnia 50 MFN tai 50 GSP (2) 09.1847 ex080440 00 Avokadot 1 päivästä kesäkuuta 30 päivään syyskuuta 20 000 tonnia 100 09.1849 ex080719 00 Melonit, muut kuin vesimelonit, tuoreet, 1 päivästä tammikuuta 31 päivään tammikuuta, 1 päivästä huhtikuuta 31 päivään toukokuuta ja 1 päivästä lokakuuta 31 päivään joulukuuta 1 000 tonnia 50 MFN tai 50 GSP (2) 09.1851 0811 10 90 Mansikat, jotka eivät sisällä sokeria tai muuta makeutusainetta 1 000 tonnia 50 MFN tai 50 GSP (2) 09.1853 1604 14 11 1604 14 18 1604 14 90 1604 19 39 1604 20 70 Kalavalmisteet ja -säilykkeet 2 000 tonnia (4) 66,66 MFN tai 66,66 GSP (2) ▼M1 09.1854 1604 14 16 Tonnikalafileet 5 000 tonnia (7) Sovellettava kiinteää tullia ▼B 09.1855 1703 10 00 Ruokosokerimelassi 275 000 tonnia 100 09.1857 1704 10 Purukumi, joko sokerilla kuorrutettu tai kuorruttamaton 1 000 tonnia Sovellettava kiinteää tullia 09.1859 2005 60 00 Parsa, muulla tavalla kuin etikan tai etikkahapon avulla valmistettu 1 000 tonnia 50 MFN tai 50 GSP (2) 09.1861 2008 92 51 2008 92 74 2008 92 92 2008 92 93 2008 92 94 2008 92 96 2008 92 97 2008 92 98 Hedelmäsekoitukset, valmisteet ja säilykkeet 1 500 tonnia 50 MFN tai 50 GSP (2) 09.1863 2009 11 11 2009 11 19 2009 11 91 2009 19 11 2009 19 19 2009 19 91 2009 19 99 Appelsiinimehu, käymätön ja lisättyä alkoholia sisältämätön, paitsi CN-koodiin 2009 11 99 kuuluva appelsiinimehu 1 000 tonnia 50 MFN tai 50 GSP (2) 09.1865 ex200911 99 Appelsiinimehu, jäädytetty, tiivistymisaste korkeampi kuin 20° Brixin asteikolla (tiheydestä, joka on suurempi kuin 1,083 g/cm3 20 °C:ssa). 30 000 tonnia 75 MFN tai 75 GSP (2) 09.1867 2009 40 11 2009 40 19 2009 40 30 2009 40 91 2009 40 99 Ananasmehu, käymätön ja lisättyä alkoholia sisältämätön 2 500 tonnia 50 MFN tai 50 GSP (2) ▼M2 09.1869 3502 11 90 3502 19 90 — Muna-albumiini (ovalbumiini): 3 000 tonnia (3) 100 09.1883 ex350211 90 — kuivattuna (kiteinä) 100 09.1885 ex350211 90 — kuivattuna (muu) 100 09.1887 3502 19 90 — muu kuin kuivattu 100 ▼M2 09.1871 (8) 0803 00 19 Banaanit, tuoreet (ei kuitenkaan jauhobanaanit) 2 000 tonnia Sovellettava kiinteää tullia 09.1873 ex130220 10 Kuivassa muodossa olevat pektiiniaineet, pektinaatit ja pektaatit, jauheena 250 tonnia Sovellettava kiinteää tullia ▼B 09.1899 8701 20 Maantiekuljetuksiin tarkoitetut puoliperävaunujen vetotraktorit: — joissa kaikkien ei-alkuperäainesten arvo on enintään 55 % (5) tavaran vapaasti tehtaalla -hinnasta 2 500 yksikköä 100 8702 Moottoriajoneuvot vähintään 10 henkilön (kuljettaja mukaan lukien) kuljettamiseen: — joissa kaikkien ei-alkuperäainesten arvo on enintään 55 % tavaran vapaasti tehtaalla -hinnasta (5) (6) 8704 Tavarankuljetukseen tarkoitetut moottoriajoneuvot: — joissa kaikkien ei-alkuperäaineisten arvo on enintään 55 % tavaran vapaasti tehtaalla -hinnasta ( 5 ) (6) (1) Tähän alanimikkeeseen luokiteltaessa on noudatettava asiaa koskevissa yhteisön säännöksissä määrättyjä edellytyksiä. (2) Se, joka johtaa alemman tullin soveltamiseen. (3) Kuorellisia munia vastaava määrä. Muutetaan asetuksen (ETY) N:o 2454/93 liitteessä 69 vahvistettujen kertoimien mukaisesti. (4) Toisesta soveltamisvuodesta lähtien tämän tariffikiintiön määrää lisätään vuosittain 500 tonnilla. (5) Prosenttiosuus laskee 50 prosenttiin 1 päivästä tammikuuta 2003. (6) Näihin tuotteisiin sovellettavat etuustullit määritetään päätöksen N:o 2/2000 5 artiklan 2 kohdan mukaisesti. (7) Vuoden 2005 määrä on 6 000 tonnia. Vuodesta 2006 eteenpäin vuotuista määrää lisätään EU:n ja Meksikon yhteisneuvoston päätöksen N:o 2/2004 liitteen mukaisesti edellyttäen, että vähintään 80 prosenttia edellisen vuoden kiintiön kokonaismäärästä on käytetty sen vuoden 31 päivään joulukuuta mennessä. (8) Tämän tariffikiintiön soveltaminen päättyy sen jälkeen, kun nykyiset CN-koodiin 0803 00 19 kuuluvien banaanien WTO-kiintiöt korvataan järjestelmällä, joka perustuu yksinomaan tariffeihin.